钦定古今图书集成/明伦汇编/氏族典/第400卷 > 史诚祖
## 钦定古今图书集成/明伦汇编/氏族典/第400卷 > 史诚祖

按《明外史史诚祖传》：“诚祖，解州人。洪武末诣阙，陈盐
法利弊，太祖纳之，授汶上知县，为治廉平宽简。永乐
七年，遣御史考核郡县长吏贤否，还言诚祖治第一，
赐玺书劳之，特擢济宁知州，仍视汶上县事，并赐内
酝一樽、织金纱衣一袭、钞千贯。诚祖既得旌，益勤于
治，土田增辟，户口繁滋，益编户十四里。屡当迁职，辄”
为民奏留。阅二十九年，竟卒于任。士民哀号，留葬城
南，岁时奉祀。